CELEX: 31982R1190
Language: el
Date: 1982-05-18 00:00:00
Title: Κανονισμός (EOK) αριθ. 1190/82 τού Συμβουλίου τής 18ης Μαΐου 1982 περί τών μέτρων στηρίξεως τών εισοδημάτων τών μικρών παραγωγών γάλακτος κατά τή γαλακτοκομική περίοδο 1982/83

Avis juridique important

|

31982R1190

Κανονισμός (EOK) αριθ. 1190/82 τού Συμβουλίου τής 18ης Μαΐου 1982 περί τών μέτρων στηρίξεως τών εισοδημάτων τών μικρών παραγωγών γάλακτος κατά τή γαλακτοκομική περίοδο 1982/83  

Επίσημη Εφημερίδα αριθ. L 140 της 20/05/1982 σ. 0010 - 0011

***** ΚΑΝΟΝΙΣΜΟΣ (ΕΟΚ) αριθ. 1190/82 ΤΟΥ ΣΥΜΒΟΥΛΙΟΥ  της 18ης Μαΐου 1982  περί των μέτρων στηρίξεως των εισοδημάτων των μικρών παραγωγών γάλακτος κατά τη γαλακτοκομική περίοδο 1982/83  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1079/77 του Συμβουλίου της 17ης Μαΐου 1977 περί εισφοράς συνυπευθυνότητας και μέτρων προς διεύρυνση των αγορών στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1189/82 (2), και ιδίως το άρθρο 2α,  την πρόταση της Επιτροπής,  Εκτιμώντας:  ότι το άρθρο 2α του κανονισμού (ΕΟΚ) αριθ. 1079/77 προβλέπει τη θέσπιση μέτρων για την στήριξη των εισοδημάτων των μικρών παραγωγών γάλακτος και ότι το ανώτατο όριο του κόστους αυτών των μέτρων είναι 120 εκατομμύρια ECU·  ότι αποδεικνύεται σκόπιμη η κατανομή αυτού του ποσού μεταξύ των Κρατών μελών λαμβάνοντας υπόψη τις ποσότητες γάλακτος που παραδόθηκαν το 1981 στις επιχειρήσεις επεξεργασίας ή μεταποιήσεως γάλακτος από όλους τους παραγωγούς μέχρι του ποσού των 60 000 χιλιογράμμων ανά παραγωγό,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για τη γαλακτοκομική περίοδο 1982/83, η κατανομή του ποσού που αναφέρεται στο άρθρο 2α του κανονισμού (ΕΟΚ) αριθ. 1079/77 καθορίζεται στο παράρτημα.  Άρθρο 2  1. Η Επιτροπή καθορίζει τα κριτήρια-στόχους για την κατανομή των ποσών που αναφέρονται στο παράρτημα μεταξύ των μικρών παραγωγών γάλακτος.  Με βάση αυτά τα κριτήρια, κάθε Κράτος μέλος κατανέμει μεταξύ των μικρών παραγωγών γάλακτος το ποσό που του χορηγείται.  2. Τα Κράτη μέλη ανακοινώνουν έγκαιρα στην Επιτροπή τις διατάξεις που προτίθενται να θεσπίσουν για την κατανομή μεταξύ των μικρών παραγωγών γάλακτος των ποσών που καθορίζονται στο παράρτημα.  Η Επιτροπή εγκρίνει αυτές τις διατάξεις με βάση τα κριτήρια-στόχους που αναφέρονται στην παράγραφο 1.  Άρθρο 3  Ο παρών κανονισμός αρχίζει να ισχύει στις 20 Μαΐου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 18 Μαΐου 1982.  Για το Συμβούλιο  Ο Πρόεδρος  P. de KEERSMAEKER  (1) ΕΕ αριθ. L 131 της 26. 5. 1977, σ. 6.  (2) Βλέπε σελίδα 8 της παρούσας Επίσημης Εφημερίδας.  ΠΑΡΑΡΤΗΜΑ  Κατανομή 120 εκατομμυρίων ECU μεταξύ των Κρατών μελών  (δυνάμει του άρθρου 1)  1.2 //   //   // Κράτος μέλος   // (σέ εκατομμύρια  ECU)  //   //   // Βέλγιο  // 4,7  // Δανία  // 4,8  // Γερμανία  // 34,9  // Ελλάς  // 0,8  // Γαλλία  // 39,6  // Ιρλανδία  // 6,5  // Ιταλία  // 13,4  // Λουξεμβούργο  // 0,3  // Κάτω Χώρες  // 8,0  // Ηνωμένο Βασίλειο  // 7,0  //   //   // Σύνολο   // 120,0  //   //